**JAVNI POZIV ZA DODJELU DRŽAVNE POTPORE ZA KULTURNA DOGAĐANJA NA PODRUČJU GRADA ZAGREBA ZA 2024. GODINU**

**- najčešće greške prilikom podnošenja prijave -**

1. **Prijava sa svom popratnom dokumentacijom nije uvezena i numerirana**

Prijava sa svom popratnom dokumentacijom mora biti uvezana u cjelinu s numeriranim stranicama iz čega proizlazi da cjelokupna Prijava mora biti numerirana na način da se na svakoj stranici napiše broj stranice/ukupan broj stranica cjelokupne Prijave.

1. **Izjava suorganizatora kulturnog događanja da nije izrečena pravomoćna osuđujuća presuda krivo ispunjena**

Obrazac 2. Izjava suorganizatora kulturnog događanja da nije izrečena pravomoćna osuđujuća presuda treba biti ispunjena od strane suorganizatora događanja ukoliko je suorganizator naveden u obrascu 1. Prijava za dodjelu državne potpore za kulturna događanja na području Grada Zagreba za 2024. godine. Navedenu izjavu NE ispunjava organizator događanja.

1. **Nevjerodostojan original ili elektronički zapis BON-2 ili SOL-2**

Original ili elektronički zapis BON-2 ili SOL-2 s navedenim IBAN-om transakcijskoga računa, ne stariji od 30 dana od dana podnošenja prijave treba biti ovjeren elektroničkim potpisom ili sadržavat oznaku na temelju koje se može provjeriti vjerodostojnost odnosno istovjetnost isprave. Potrebno je voditi računa da je u slučajevima pojedinih banaka, kod ispisanih zapisa, stavljena napomena da vjerodostojnost ispisa dokumenta potvrđuje ovlaštena osoba banke svojim potpisom. Ukoliko takvog potpisa nema, smatrat će se da zapis nije vjerodostojna.

1. **Dostavljeni računi, predračuni, ponude ili ugovori nisu dostavljeni za sve prijavljene/prihvatljive troškove**

Prilikom podnošenja Prijave dostavljeni su računi, predračuni, ponude ili ugovori za samo neke prihvatljive troškove navedene u troškovniku događanja. Oni prihvatljivi troškovi za koje nisu dostavljeni računi, predračuni, ponude ili ugovori neće se uzimati u obzir prilikom izračuna iznosa državne potpore.

1. **Dostavljeni računi, predračuni, ponude ili ugovori ne glase na prijavitelja/suorganizatora**

Prilikom podnošenja Prijave, dostavljeni računi, predračuni, ponude ili ugovori koji ne glase ne prijavitelja odnosno suorganizatora navedenog u obrascu prijave neće se uzeti u obzir te se ti troškovi neće smatrati prihvatljivima prilikom izračuna iznosa državne potpore.

1. **Dostavljeni računi, predračuni, ponude ili ugovori nisu izdani u 2024. godini**

S obzirom da je Grad Zagreb objavio je II. Javni poziv za dodjelu državnih potpora za kulturna događanja na području Grada Zagreba za 2024. godinu za organizaciju umjetničkih ili kulturnih događanja i festivala koji se održavaju isključivo u 2024. godini, svi dostavljeni računi, predračuni, ponude ili ugovori za koje se traži potpora moraju biti izdani u 2024. godini.

1. **Nisu dokazani uvjeti za 1., 2. ili 3. razinu**

Svaki prijavitelj dužan je dokazati ispunjavanje uvjeta za razinu za koju podnosi Prijavu na jedan od načina navedenih u dokumentu s najčešće postavljenim pitanjima. Prijava koja ne sadrži navedene dokaze, neće se razmatrati.